open-index/open-wikipedia-markdown huggingface dataset:
Ranskan avoin tennisturnaus 2021 – naisten kaksinpeli

Iga Świątek oli turnauksen puolustava mestari, mutta hän hävisi puolivälierissä María Sákkarille.

## Sijoitetut pelaajat


# Ashleigh Barty *(2. kierros, luovutus)*
# Naomi Ōsaka *(2. kierros, vetäytyi)*
# Aryna Sabalenka *(3. kierros)*
# Sofia Kenin *(4. kierros)*
# Elina Svitolina *(3. kierros)*
# Bianca Andreescu *(1. kierros)*
# Serena Williams *(4. kierros)*
# Iga Świątek *(puolivälierät)*
# Karolína Plíšková *(2. kierros)*
# Belinda Bencic *(2. kierros)*
# Petra Kvitová *(2. kierros, vetäytyi)*
# Garbiñe Muguruza *(1. kierros)*
# Jennifer Brady *(3. kierros, luovutus)*
# Elise Mertens  *(3. kierros)*
# Viktoryja Azarenka *(4. kierros)*
# Kiki Bertens *(1. kierros)*
# María Sákkari *(välierät)*
# Karolína Muchová *(3. kierros)*
# Johanna Konta *(1. kierros)*
# Markéta Vondroušová *(4. kierros)*
# Jelena Rybakina *(puolivälierät)*
# Petra Martić *(1. kierros)*
# Madison Keys *(3. kierros)*
# Cori Gauff *(puolivälierät)*
# Ons Jabeur *(4. kierros)*
# Angelique Kerber *(1. kierros)* 
# Alison Riske *(vetäytyi)*
# Jessica Pegula *(3. kierros)*
# Veronika Kudermetova *(2. kierros)*
# Anett Kontaveit *(3. kierros)*
# Anastasija Pavljutšenkova
# Jekaterina Aleksandrova *(2. kierros)*
# Paula Badosa *(puolivälierät)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
*Main draw
Pym

**Pym** voi viitata johonkin seuraavista:

* pym, pienin yhteinen monikerta, matemaattinen käsite
* Barbara Pym (1913–1980), englantilainen kirjailija
* Francis Pym (1922–2008), brittiläinen poliitikko
* John Pym (1584-1643), englantilainen poliitikko.
* Henry Pym, sarjakuvahahmo
* Hope Pym, sarjakuvahahmo.
Ranskan avoin tennisturnaus 2021 – miesten kaksinpeli

Rafael Nadal oli turnauksen nelinkertainen puolustava mestari, mutta hän hävisi välierissä Novak Đokovićille.

Novak Đoković voitti turnauksen päihitettyään loppuottelussa Stéfanos Tsitsipásin.

## Sijoitetut pelaajat


#** [[Novak Đoković]] (mestari)**
# Daniil Medvedev *(puolivälierät)*
# Rafael Nadal *(välierät)*
# Dominic Thiem *(1. kierros)*
# Stéfanos Tsitsipás *(loppuottelu)*
# Alexander Zverev *(välierät)*
# Andrei Rubljov *(1. kierros)*
# Roger Federer *(4. kierros, vetäytyi)*
# Matteo Berrettini *(puolivälierät)*
# Diego Schwartzman *(puolivälierät)*
# Roberto Bautista Agut *(2. kierros)*
# Pablo Carreño Busta *(4. kierros)*
# David Goffin *(1. kierros)*
# Gaël Monfils *(2. kierros)*
# Casper Ruud *(3. kierros)*
# Grigor Dimitrov *(1. kierros, luovutus)*
# Milos Raonic *(vetäytyi)*
# Jannik Sinner *(4. kierros)*
# Hubert Hurkacz *(1. kierros)*
# Félix Auger-Aliassime *(1. kierros)*
# Alex de Minaur *(2. kierros)*
# Cristian Garín *(4. kierros)*
# Karen Hatšanov *(2. kierros)*
# Aslan Karatsev *(2. kierros)*
# Dan Evans *(1. kierros)*
# Lorenzo Sonego *(1. kierros)*
# Fabio Fognini *(3. kierros)*
# Nikoloz Basilashvili *(2. kierros)*
# Ugo Humbert *(1. kierros)*
# Taylor Fritz *(2. kierros)*
# John Isner *(3. kierros)*
# Reilly Opelka *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
*Main draw

### Viitteet
Ranskan avoin tennisturnaus 2021

**Ranskan avoin tennisturnaus 2021** pelattiin 30. toukokuuta – 13. kesäkuuta 2021 Pariisissa, Ranskassa. Se oli kaikkiaan 120. Ranskan avoin tennisturnaus ja kauden toinen Grand Slam -turnaus. Turnauksen alkua siirrettiin huhtikuussa 2021 viikolla eteenpäin koronarajoitusten vuoksi.

## Sijoitetut pelaajat

### Miesten kaksinpeli

### Naisten kaksinpeli

### Miesten nelinpeli

### Naisten nelinpeli

## Lähteet
Hugo Johan Wilhelm Wadenstjerna

**Hugo Johan Wilhelm (Vilhelm) Wadenstjerna** (14. maaliskuuta 1867 Lapinjärvi – 3. lokakuuta 1924) oli suomalainen virka- ja valtiopäivämies.

Wadenstjernan vanhemmat olivat Evert Johan Knut Wadenstjerna ja Olga von Ammondt ja puoliso Elin Alina Konsin (k. 1933). Wadenstjerna työskenteli valtionrautateillä, useissa eri tehtävissä ja eri asemilla. Viimeksi hän oli aseman päällikkö Kauniaisissa. Wadenstjerna tunnettiin myös koiraharrastuksestaan.  Hän  oli aatelissäädyssä edustaja valtiopäivillä 1905–1906.

## Lähteet
Platinaheksafluoridi

**Platinaheksafluoridi** (PtF6) on platinan ja fluorin muodostama epäorgaaninen molekyyliyhdiste.

## Ominaisuudet ja valmistus
Huoneenlämpötilassa platinaheksafluoridi on punaista kiteistä ja hygroskooppista ainetta. Yhdisteen alkeiskoppi on kuutiollinen. Platinaheksafluoridi reagoi veden kanssa ja pelkistyy Pt4+-yhdisteiksi. Platinaheksafluoridi on erittäin voimakas hapetin ja kykenee hapettamaan esimerkiksi hapen ja ksenonin yhdisteiksi [O2]+[PtF6]− ja Xe+[PtF6]−. Yhdiste reagoi myös lasin kanssa.
:

Platinaheksafluoridia valmistetaan kuumentamalla platinaa fluori-ilmakehässä.
:Pt + 3 F2 → PtF6

## Lähteet
Isältä pojalle (vuoden 2004 elokuva)

**Isältä pojalle** on Visa Koiso-Kanttilan ohjaama ja käsikirjoittama suomalainen dokumenttielokuva vuodelta 2004. Elokuva käsittelee isien ja poikien välistä suhdetta neljässa eri sukupolvessa Koiso-Kanttilan suvun näkökulmasta. Sen päähenkilöinä ovat ohjaaja Koiso-Kanttilan lisäksi hänen isänsä, isoisänsä ja kaksi poikaansa.

## Palkinnot ja ehdokkuudet
* Elokuva oli Parhaan dokumentin Jussi -palkintoehdokkaana vuonna 2005.

## Lähteet
Nidaa Tounes

**Nidaa Tounes** ( arabia : حركة نداء تونس Harakat *Nida' tunis* , ranskaksi : *Appel de la Tunisie* ) on sekularistinen poliittinen puolue Tunisiassa. Perustamisensa jälkeen vuonna 2012 puolue sai useita paikkoja lokakuun 2014 parlamenttivaaleissa. Puolueen perustaja ja entinen johtaja Beji Caid Essebsi valittiin Tunisian presidentiksi vuoden 2014 presidentinvaaleissa.
Enni Ojutkangas

**Enni Ojutkangas** on suomalainen näyttelijä. Hän on näytellyt muun muassa elokuvissa *[[Bunny the Killer Thing]]* (2015), *[[Kyrsyä – Tuftland]]* (2017), Lapua 1976 (2023) ja tv-sarjassa *[[Nymfit (televisiosarja)|Nymfit]]* (2014).

Ojutkangas voitti vuonna 2014 National Film Challenge, USA -elokuvakilpailussa parhaan näyttelijättären palkinnon lyhytelokuvasta *The Fine Artists*.

## Lähteet
Libéral Bruant

**Libéral Bruant**, myös **Libéral Bruand**, (noin 1635 – 22. marraskuuta 1697 Pariisi) oli ranskalainen arkkitehti, jonka tunnetuin työ on Pariisin Hôtel des Invalides.

Bruant kuului tunnettuun arkkitehtisukuun. Hänen isänsä oli Sébastien Bruant ja hänen veljensä oli arkkitehti Jacques Bruant. Libéral Bruantista tuli vuonna 1663 *architecte du roi*, kuninkaan arkkitehti, ja isänsä kuoltua vuonna 1670 hän peri tämän viran puusepäntöiden ylijohtajana.

Vuonna 1670 Bruant suunnitteli Salpêtrièren sairaalan kappelin. Sairaalan kappeli oli ryhmitelty eri tiloiksi, jotta henkilökunta ja potilaat voitiin erottaa toisistaan paremman hygienian vuoksi. Tämän ratkaisun ansiosta he saattoivat silti osallistua uskonnollisiin toimituksiin samanaikaisesti.

Bruantin maine perustuu Hôtel des Invalidesin suunnittelutyön. Hôtel des Invalides on laaja rakennusryhmä, joka oli alun perin vammautuneille sotaveteraaneille tarkoitettu sairaala ja vanhainkoti. Sen suurta sisäpihaa ympäröivät kaksikerroksiset pylväskäytävät ovat erityisen hienoja. Niiden toistuvat kaaret muistuttavat roomalaisen arkkitehtuurin ankaruutta ja tuovat mieleen muinaiset akveduktit. Bruant suunnitteli myös rakennusryhmään kuuluvan Invalidikirkon. Hankkeen loppuvaiheessa suunnitteluvastuu siirtyi arkkitehti Jules Hardouin-Mansartille, joka muutti kirkon piirustuksia. Mansart suunnitteli muun muassa kirkon kupolin uudelleen.

## Lähteet
Kummatukkainen tyttö

**Kummatukkainen tyttö: ja muita kertomuksia** on valikoima novelleja David Foster Wallacen kokoelmista *Girl with Curious Hair* (1989) ja *Oblivion* (2004). Novellit on suomentanut Juhani Lindholm, ja kokoelman on julkaissut vuonna 2016 Siltala.

Kokoelma *Girl with a Curious Hair* joutui vastoinkäymisiin juridisten ongelmien vuoksi, eikä Viking suostunut julkaisemaan sitä. Sen jälkeen kun Wallacen kustannustoimittaja Gerry Howard siirtyi Nortonille, julkaisuoikeudet siirtyivät sinne, ja Nortonin mukaan sen julkaisussa ei olisi ongelmia, jos siihen tehtävisiin pieniä muutoksia. Kirja julkaistiin elokuussa 1989. Nortonin luettelon mukaan se edustaa ”postmodernismin ensimmäistä satoa”. Arviot kirjasta jäivät vähiin, ja hiljaisuus masensi Wallacen. Jonathan Franzenilta Wallace sai henkilökohtaisesti arvion, että hän oli kirjoittanut hienon kirjan puolikkaan. Franzen oli pitänyt novellista ”Here and There”, mutta ei ”Westwardista” (jotka kumpikaan eivät sisälly suomennokseen), ”Lyndonista”, ”John Billystä” eikä ”Kummatukkaisesta tytöstä”, mikä oli Wallacelle pettymys. Hänen omasta mielestään ”Here and There” -novelli oli ”sentimentaalista ja patsastelevaa pseudo-omaelämäkerrallista paskaa”. 

## Teokseen sisältyvät novellit
::**I:** valikoima kokoelmasta *Girl with Curious Hair*
:* Kaikeksi onneksi myyntipäällikkö oli ensiaputaitoinen (Luckily the Account Representative Knew CPR)
:* Kummatukkainen tyttö (Girl with Curious Hair)
:* Lyndon
:* John Billy
:* Älä koskaan sano (Say Never)
:* Kaikki on vihreää (Everything is Green)

::**II:** valikoima kokoelmasta *Oblivion*
:* Ei sielu ole ahjo (The Soul is Not a Smithy)
:* Palaneiden lapsien inkarnaatioita (Incarnations of Burned Children)
:* Tienraivaaja tämäkin (Another Pioneer)
:* Vanha kunnon neon (Good Old Neon)
:* Filosofia ja luonnon peili (Philosophy and the Mirror of Nature)
:* Unohdus (Oblivion)

## Lähteet
* 

### Viitteet
Alusta!

**Alusta!** on Tampereen yliopiston yhteiskuntatieteiden tiedekunnan vuonna 2012 perustettu verkkojulkaisu. Se erittelee yhteiskuntaa, kulttuuria ja ideologioita, analysoi politiikkaa ja julkista keskustelua sekä tuo esiin laadukasta tutkimusta.

Alustan! päätoimittaja on sosiaalipsykiatrian professori Sami Pirkola.

## Lähteet
Maina Kiai

**Maina Kiai** on kenialainen juristi ja ihmisoikeusaktivisti.

Kiai sai oikeustieteellisen koulutuksen Nairobin ja Harvardin yliopistoissa. Hän toimi vuosina 2003–2008 Kenian kansallisen ihmisoikeuskomission puhemiehenä. Tässä ominaisuudessa Kiai sai tunnustusta työstään korruptiota ja Kenian vuoden 2008 väkivaltaisuuksien rankaisemattomuutta vastaan. Vuosina 2011–2017 Kiai oli YK:n erikoisraportoija rauhanomaisen kokoontumisen ja yhdistymisen vapauksista. Hän on lisäksi toiminut muun muassa Amnesty Internationalin Afrikan-ohjelman johdossa vuosina 1999–2001.

Vuonna 2020 Kiai sai nimityksen yhdeksi Facebookin 20-henkisen valvontalautakunnan jäsenistä.

## Lähteet
Mark Leyner

**Mark Leyner** (s. 1956) on yhdysvaltalainen kirjailija. Leyner on juristi-isän ja kiinteistövälittäjä-äidin poika. Hän on opiskellut kirjallisuutta ja luovaa kirjoittamista. Hän on työskennellyt toimittajana ja mainostoimiston lääketieteen alan copywriterina. Läpimurtonsa hän teki *Mississippi Review'ssa* julkaistulla novellilla. Pian hän jo julkaisikin ensimmäisen romaaninsa *My Cousin, My Gastroenterologist*, jonka ansiosta hänestä tuli kulttikirjailija. Sittemmin hän ei ole julkaissut mitään erityisen merkittävää. Joskin suomennettu on hänen yhdessä Billy Goldbergin kanssa kirjoittamansa *Why Do Men Have Nipples?* (2005, *Miksi miehillä on nännit?* 2007), joka vastaa kysymyksiin, joita miehet tapaavat pohtia muutaman oluen jälkeen.

Postmodernistina tunnettu Leyner oli David Foster Wallacen esikuva ja ihailun kohde, ja hän kehui vuolaasti tämän romaania tai pikemminkin novellikokoelmaa *My Cousin, My Gastroenterologist*, jossa on 17 jokseenkin irrallista tarinaa, nokkelana, suorastaan skitsofreenisen hajanaisena kokoelmana. Myöhemmin, uuden asenteen löydettyään, Wallace kuitenkin sanoo *[[Harper's Magazine|Harper'sille]]* kirjoittamassaan artikkelissa, että se on "huumaava yhdistelmä pop-pastisseja, huipputeknologisia heittoja ja häikäisevää, kuin televisioon luotua parodiaa", ja siteeraa kansilievettä: "kirjallinen vastine parhaalle koskaan nauttimallesi huumeelle", mikä Wallacen tilanteen tunteneille avautuu kaikkea muuta kuin kehuna.

## Suomennetut teokset
* *Miksi miehillä on nännit?* (*Why Do Men Have Nipples?*), suom. Ilkka Karisto, Ajatus 2007 

## Lähteet

## Aiheesta muualla
Madalitso Band

**Madalitso Band** on malawilainen perinnemusiikin yhtye. Se on duo, jonka muodostavat Yobu Malingwa ja Yosef Kalekeni. Duo esiintyy laulaen ja soittaen kotitekoisia soittimia, joihin kuuluvat babatoni (yksikielinen bassosoitin) ja nelikielinen kitara.

Madalitso Band harjoitti katusoittoa Lilongwessa kymmenen vuoden ajan ennen paikallisen tuottajan kiinnostumista siitä. Debyyttialbumi julkaistiin vuonna 2009. Vuonna 2017 Madalitso Band pääsi esiintymään Sansibarin Sauti za Busara -festivaalille. Puoli vuotta myöhemmin se matkusti ensimmäistä kertaa esiintymään Eurooppaan. Madalitso Band on tehnyt esiintymisiä muun muassa WOMAD-tapahtumassa, Womexissa ja Roskilde Festivalilla.

## Lähteet
Villa Pentry

**Villa Pentry** on hirsirakenteinen jugendhuvila Matinkylässä Etelä-Espoossa. Se rakennettiin alun perin Viipurin seudulle, josta kauppaneuvos Nikolai Matrosoff siirsi sen nykyiselle paikalleen 1910-luvun puolivälissä.

Villa Pentryn pohja on lähes neliönmuotoinen. Huvilassa on mansardikatto ja sen ikkunat ovat puitejaoltaan pieniruutuisia. Alkuaan huvilaan kuului kahdeksankulmainen torniosa. Aarne Ervi suunnitteli huvilan pihapiiriin saunarakennuksen 1940-luvun lopulla.

Villa Pentry siirtyi Espoon kaupungille 1990, tuolloin se tunnettin vielä Matrosoffin huvilana, vaikka Matrosoff oli myynyt sen jo 1926 insinööri Masalinille. Kaupunki vuokrasi huvilan Espoon Pursiseuralle; sittemmin huvilassa on toiminut kesäravintola Villa Pentry. Huvila peruskorjattiin 2003.

## Lähteet
Ratamelonnan Euroopan-mestaruuskilpailut

**Ratamelonnan Euroopan-mestaruuskilpailut** on Euroopan Kanoottiliiton nykyään vuosittain järjestämä ratamelonnan arvokilpailu. Kilpailut järjestettiin ensimmäisen kerran vuonna 1933 Prahassa, jolloin kilpailtiin seitsemässä lajissa.

Kilpailuista pidettiin taukoa vuosina 1937–1956 toisen maailmansodan aikana sekä vuosina 1970–1996. Vuodesta 1997 lähtien EM-kilpailut on järjestetty vuoden välein lukuun ottamatta vuosia 1998 ja 2003 jolloin kilpailuja ei pidetty, vuotta 2019 jolloin ne peruttiin saman vuoden Euroopan kisojen vuoksi sekä vuotta 2020 jolloin ne peruttiin koronaviruspandemian vuoksi.

## Kilpailut
Ratamelonnan EM-kilpailut on järjestetty 30 kertaa. Vuonna 1963 ei pidetty erillisiä EM-kilpailuita vaan ne yhdistettiin saman vuoden maailmanmestaruuskilpailujen kanssa.



## Lähteet
Axel Leonard von Weissenberg

**Axel Leonard von Weissenberg** (1. helmikuuta 1868 Viipuri – 22. huhtikuuta 1958 Helsinki) oli suomalainen insinööri ja virka- valtiopäivämies.

Von Weissenbergin vanhemmat olivat senaattori Alexander von Weissenberg ja Constance Maria Åkerman ja puoliso vuodesta 1899 Carin Alberta Sylvia von Schoultz. Von Weissenberg valmistui insinööriksi 1892 ja tuli valtionrautateiden palvelukseen 1894. Hän toimi myös sekä rautatiehallituksen koneinsinöörinä vuodesta 1908 että rautatien palopäällikkönä. Von Weissenberg osallistui eri tavoin rautatieläisten toimintaan, kuten kansainvälisen rautatielähetysliiton puheenjohtajana, Suomen rautatieläisten kristillisen yhdistyksen puheenjohtajana ja Suomen palosuojeluyhdistyksen varapuheenjohtajana. Von Weissenberg oli aatelissäädyssä edustaja valtiopäivillä 1904–1905 ja 1905–1906.

Opettaja, opistonjohtaja Gay von Weissenberg oli Axel Leonard von Weissenbergin poika.

## Lähteet
August Henrik Uno Wrede

**August Henrik Uno Wrede** (25. kesäkuuta 1869 Kemiö – 2. heinäkuuta 1935 Siuntio) oli suomalainen vapaaherra, tilanomistaja ja valtiopäivämies.

August Henrik Uno Wreden vanhemmat olivat majuri  Vilhelm Otto Casper David Wrede ja Hedvig Johanna Wilhelmina Gustava Armfelt ja puolisot Anna (Annette) von Liphart ja Ilse Friedrike von Fircks. Wrede oli maanviljelijä ja Suitian kartanon omistaja 1930-luvun alkuvuosiin saakka. 

Wrede oli aatelissäädyssä edustaja valtiopäivillä 1899, 1904–1905 ja 1905–1906.

## Lähteet
Ovanmalmträsket

**Ovanmalmträsket** on vähähumuksinen järvi Tenholassa Raaseporin keskiosassa lounaisella Uudellamaalla. Sen pinta-ala on 1,4 neliökilometriä. Etäisyys Tammisaaresta on 13 kilometriä pohjoisluoteeseen.

## Maantiede
Ovanmalmträsketin pituus etelästä pohjoiseen on noin kaksi kilometriä. Järven keskiosan leveys on 300 metriä, eteläosan leveys on enimmillään 700 metriä, pohjoisosan leveys on noin kilometrin. Ovanmalmträsketin itärannan lähellä sijaitsee noin kolmen hehtaarin laajuinen saari Pellarholmen, joka kohoaa noin 20 metriä järven pinnan yläpuolelle. Järven koillisosassa sijaitsee noin puolen hehtaarin laajuinen Lillholmen. Ovanmalmträsket on varsin tasasyvyinen, suuri osa järvestä on 6–10 metriä syvä, syvimmät kohdat sijaitsevat altaan keskiosassa, eteläosassa on 10,8 metrin syvänne. Ovanmalmträsketin vesitilavuudesta noin kolmannes on merenpinnan alapuolella.

Ovanmalmträsketiä reunustaa sekä kulttuurimaisema että metsämaa. Maasto kohoaa paikoin varsin jyrkästi vähintään 25 metriä järven pinnan yläpuolelle. Puolitoista kilometriä koilliseen sijaitsee Kullaanjärvi, jonka korkeustaso 26 metriä Ovanmalmträskiä ylempi. Etelässä on laajoja peltomaita, jotka ulottuvat Suomenlahden sokkeloisten sisälahtien ja Gennarbyvikenin tekojärven rannoille saakka. Ovanmalmträsketin etelärannalta lähtee laskuoja runsaat puolitoista kilometriä kaakkoon sijaitsevaan Bonäsbåsetiin, jonka korkeustaso on vain 0,7 metriä mpy.

Ovanmalmträsketin ekologinen tila on hyvä, PICM-indeksin mukaan tila on tyydyttävä. Vesitilavuus on 8&nbsp;699&nbsp;000 kuutiometriä.

Ovanmalmträsket (82.010.1.002) kuuluu Bonäsånin valuma-alueeseen (82.01), joka on osa Saaristomeren rannikkoalueen ja Ahvenanmaan päävesistöä (82).

## Lähteet
Kaituri (Lohja)

**Kaituri** on järvi Lohjan länsiosassa läntisellä Uudellamaalla. Sen pinta-ala on 7,4 hehtaaria. Etäisyys Lohjan keskustasta on 21 kilometriä luoteeseen.

## Maantiede
Kaiturin pituus etelästä pohjoiseen on 800 metriä, leveys on 150 metriä, mutta järven kapea keskiosa on vain 50 metriä leveä. Saaria ei ole. Järven rannalla on haja-asutusta, metsämaata ja suota. Idässä on pieni luonnonsuojelualue. Kaituriin virtaa suovettä, Kaiturin pohjoisrannalta virtaa laskuoja Kunnansuon halki koilliseen Lihavaan. Kaiturin länsipuolella sijaitsee Enäjärvi, jonne etäisyys on 300 metriä. Etelässä sijaitsee Korpisuonmäki, joka kohoaa yli 100 metriä merenpinnan yläpuolelle, eli noin 35 metriä Kaiturin yläpuolelle. Kaakossa on Vähä Ruokjärvi.

Kaituri (23.074.1.012) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Hämjoen alueeseen kuuluu kuusitoista vähintään hehtaarin laajuista vakavettä; niiden nimet ovat varsin epätavallisia, kuten Sevolampi, Kivimäen Kaita, Lihava ja Laiha.

## Lähteet
Soundbreaker

**Soundbreaker** on Kimmo Koskelan ohjaama ja käsikirjoittama suomalainen dokumenttielokuva vuodelta 2012. Elokuva on musiikki- ja henkilödokumentti harmonikkataiteilija Kimmo Pohjosesta.

## Palkinnot ja ehdokkuudet
* Elokuva voitti vuonna 2012 Kanadassa, Montrealissa järjestettävillä FIFA-elokuvajuhlilla Prix de la création -palkinnon.
* Elokuva voitti vuonna 2012 Tšekissä, Prahassa järjestettävillä kansainvälisillä televisiofestivaaleilla kunniamaininnan erityisestä taiteellisesta saavutuksesta.
* Elokuva oli Parhaan dokumentin Jussi -palkintoehdokkaana vuonna 2014.

## Lähteet
Sevolampi

**Sevolampi** on järvi Lohjan länsiosassa läntisellä Uudellamaalla. Sen pinta-ala on 15,2 hehtaaria. Etäisyys Lohjan keskustasta on 15 kilometriä luoteeseen.

## Maantiede
Sevolammen pituus lounaasta koilliseen on 700 metriä, leveys kaakosta luoteeseen on 300 metriä. Järven pohjoisosa jakautuu kahdeksi lahdeksi. Saaria ei ole. Järven rannalla on haja-asutusta, metsämaata ja suota. Luusua sijaitsee altaan koilliskolkassa. Sevolammen luoteispuolella sijaitsee Syvälampi, jonne etäisyys on 300 metriä. Lounaassa sijaitsee Heinästö, joka on parin hehtaarin laajuinen suojärvi.

## Vesistösuhteet
Sevolampi (23.074.1.002) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Sevolampi on Hämjoen alueen itäisin vakavesi.

## Lähteet
Syvälampi (Lohja)

**Syvälampi** on erittäin kirkasvetinen järvi Lohjan länsiosassa läntisellä Uudellamaalla. Sen pinta-ala on 17,6 hehtaaria. Etäisyys Lohjan keskustasta on 16 kilometriä luoteeseen.

## Maantiede
Syvälammen pituus lounaasta koilliseen on 800 metriä, leveys kaakosta luoteeseen on 300 metriä. Saaria ei ole. Järven rannalla on muutama pientalo, valuma-alue on pääosin metsää. Syvälammen kaakkoispuolella sijaitsee Sevolampi, jonne etäisyys on 300 metriä. Luoteispuolella on Saarilampi. Syvälammen etelärannalta lähtee laskuoja 350 metrin päähän Heinästöön, joka on parin hehtaarin laajuinen suojärvi. Noin 150 metriä Syvälammen länsipuolitse kulkee Valtatie 1, jonka länsipuolella sijaitsee Kolmpersjärvi.

Syvälammen rannat ovat melko jyrkät. Järvi on niukkaravinteinen ja sen tila on hyvä. Näkösyvyydeksi on mitattu lähes kahdeksan metriä. Syvälammen keskiosasta on mitattu 18 metrin syvänne.

Syvälampi (23.024.1.004) kuuluu Raatinjoen-Myllyojan valuma-alueeseen (23.024), joka on kolmannen jakovaiheen vesistö Karjaanjoen vesistössä (23). Toinen jakovaihe on Lohjanjärven alue (23.02). Raatinjoen-Myllyojan alueen laajimmat vakavedet ovat Valkerpyy, Kirmusjärvi ja Kolmpersjärvi.

## Lähteet
Hyvästi Afrikka (vuoden 2015 elokuva)

**Hyvästi Afrikka** on Iiris Härmän ohjaama ja käsikirjoittama suomalainen dokumenttielokuva vuodelta 2015. Elokuva on henkilödokumentti pitkän uran kehitysyhteistyön parissa Ugandassa toimineesta lääkäristä Riitta Kujalasta.

## Palkinnot ja ehdokkuudet
* Elokuva oli Parhaan dokumentin Jussi -palkintoehdokkaana vuonna 2016.

## Lähteet
Lee Labrada

**Lee Labrada** (8. maaliskuuta 1960 Havanna, Kuuba) on kuubalaissyntyinen Yhdysvalloissa uransa tehnyt kehonrakentaja ja liikemies. Hän voitti Mr. Universe -kilpailun 1985.

## Ura
Labrada aloitti kuntosaliharjoittelun vuonna 1976. Kehonrakennuskilpailuun hän osallistui ensi kerran 1978, mutta ei menestynyt. Neljä vuotta myöhemmin hän voitti NPC Collegiate Texas Championships -kilpailun. Labradan huomattavin saavutus kehonrakentajana on Mr. Universe -voitto 1985. Seuraavana vuonna hän voitti Night of Champions -kilpailun, mitä seurasi sarja kilpailumenestyksiä, kunnes hän vetäytyi kilpalavoilta 1993. Vuonna 2004 Labrada pääsi IFBB Pro Bodybuilding Hall of Fameen.

Labrada siirtyi liike-elämään. Hän perusti 1995 lisäravinneyrityksen nimeltään Labrada Nutrition.

## Lähteet

## Aiheesta muualla
*Men's Health: Bodybuilder Lee Labrada Shared the Simple Diet and Training Plan That Keep Him Shredded at 60
Jorma Koho

**Jorma Antero Koho** (4. joulukuuta 1937 Helsinki – 24. helmikuuta 2026 Oulu) oli suomalainen näyttelijä. Hän näytteli Oulun kaupunginteatterissa 1965–2000.

## Ura
Kohon opintohistoriaan kuuluu muun muassa Vapaa Taidekoulu ja lauluopintoja. Koho kiinnostui näyttämötaiteesta nähtyään Svenska Teaternin *[[My Fair Lady|My Fair Ladyn]]* 1950-luvun lopulla, hän työskenteli tuolloin rautakaupassa. Koho aloitti näyttelijän uransa Punaisessa Myllyssä 1959–1961, mitä seurasi Kokkolan kaupunginteatteri 1961–1963 ja Porin Teatteri 1963–1965. Kohon kiinnitys Oulun kaupunginteatteriin alkoi 1965 ja päättyi eläköitymiseen joulukuussa 2000. Sen jälkeen hän vieraili Espoon kaupunginteatterissa, Oulun kaupunginteatterissa ja kesäteattereissa.

Kohon rooleja olivat muun muassa Orfeus (*[[Eurydike]]*) ja Elias (*Täällä Pohjantähden alla II*), Valtteri (*Lampaansyöjät*), Jerry Finn (*Neljäs nikama*), Truffaldino (*Kahden herran palvelija*) ja Eichman (*Veli Eichman*). Eläkevuosinaan Koho näytteli muun muassa Zaharin roolin venäläisessä näytelmässä *Oblomov* ja Billyn roolin englantilaisessa näytelmässä *Lovesong*.

Yli 40 vuotta kestäneen näyttämöuransa ohella Koholla oli sivurooleja erinäisissä televisiotuotannoissa, kuten *Tie* (1981), *Ammattimies* (2000) ja *[[Kaikki synnit]]* (2019).

## Lähteet
*
*
*
*

### Viitteet

## Aiheesta muualla
*Yle: Kultalampi käsittelee vanhuutta huumorilla (26.1.2010)
Tuula Meisaari

**Tuula Liisa Hellevi Meisaari** (24. elokuuta 1943 Käkisalmi) on suomalainen näyttelijä. Mikkelin Teatterissa tanssityttönä aloittanut Meisaari näytteli Oulun kaupunginteatterissa yli 70 roolia.

## Ura
Meisaari syntyi isännöitsijä Urho Edward ja Anna-Liisa Meisaaren perheeseen. Hän aloitti näyttelijäharjoittelijana ja tarpeistonhoitajana Lappeenrannan kaupunginteatterissa 1967–1971. Sitä seurasi näyttelijänkiinnitys Kajaanin kaupunginteatteriin 1971–1983 ja Oulun kaupunginteatteriin 1983–2010.

Meisaaren rooleja olivat muun muassa Antonia (*Kaktuksenkukka*), Hulda (*Juurakon Hulda*), Nalle Puh (*Nalle Puh*), Äiti (*Äiti Peloton*) ja Ethel Thayer (*Kultalampi*).

Yli 40 vuotta kestäneen näyttämöuransa ohella Meisaarella on ollut sivurooleja erinäisissä televisiotuotannoissa, kuten *Puolukkasota* (1981).

## Lähteet
*
*
*

### Viitteet

## Aiheesta muualla
*Yle: Kultalampi käsittelee vanhuutta huumorilla (26.1.2010)
Andrian Dušev

**Andrian Pavlov Dušev** (s. 6. kesäkuuta 1970 Sofia) on bulgarialainen ratameloja ja olympiamitalisti.

Dušev edusti Bulgariaa Atlantan kesäolympialaisissa 1996, joissa hän saavutti pronssia 1&nbsp;000 metrin kajakkikaksikossa parinaan Milko Kazanov. Sama pari sijoittui kajakkikaksikon 500 metrillä kahdeksanneksi. Dušev saavutti MM-pronssia 500 metrin kajakkinelosessa Plovdivissa 1989. Hänellä on lisäksi kaksi EM-hopeaa Zagrebista 1999 sekä kaksi EM-pronssia Plovdivista 1997 ja Poznańista 2000.

Dušev edusti Levski Sofiaa. Hän on pituudeltaan 180-senttimetrinen ja painaa 85 kilogrammaa. Hänen vaimonsa Natasa Dusev-Janics on ratamelonnan moninkertainen olympiavoittaja sekä maailman- ja Euroopan-mestari.

## Lähteet
Axel Theodor Örnhjelm

**Axel Theodor Örnhjelm** (16. joulukuuta 1868 – 1957) oli suomalainen insinööri ja virka- valtiopäivämies.

Örnhjelmin vanhemmat olivat Carl Theodor Örnhjelm ja Emilia Aurora Lovisa Malmgren ja puoliso vuodesta 1908 Elin Alexandra Castrén. Virka- ja valtiopäivämies Edgar Rafael Örnhjelm oli hänen veljensä. Axel Theodor Örnhjelm valmistui koneinsinööriksi 1894 ja palveli valtionrautateillä, ensin Viipurin rautatieasemala ja vuodesta 1904 rautateiden koneosastolla. Rautatiehallituksen konetirehtööri hänestä tuli 1909. Eläkkeelle Örnhjelm jäi vuoden 1936 alusta, rautateiden koneteknillisen toimiston päällikkönä ja apulaisjohtajana.

Örnhjelm oli aatelissäädyssä edustaja valtiopäivillä 1905–1906.

## Lähteet
Kolmpersjärvi

**Kolmpersjärvi** (myös *Kolmperänjärvi*) on karu järvi Lohjan länsiosassa läntisellä Uudellamaalla. Sen pinta-ala on 25,6 hehtaaria. Etäisyys Lohjan keskustasta on 16 kilometriä luoteeseen.

## Maantiede
Kolmpersjärven rantaviiva on varsin mutkainen, sen pituus on 3&nbsp;559 metriä. Etäisyys järven kaakkoisosan kapean lahden pohjukasta järven luoteisrannalle on 950 metriä. Järven itäosassa sijaitsee luoto. Järven keskivaiheilla on 11,5 metrin syvänne. Rannoilla on melko tiheään asutusta, valuma-alue on etupäässä metsämaata. Noin 300 metriä Kolmpersjärven itäpuolitse kulkee Valtatie 1, jonka itäpuolella sijaitsee muun muassa Saarilampi ja Syvälampi.

Kolmpersjärveen virtaa laskuojia luoteesta Hauklammesta Saukoonlammen kautta, koillisesta Saarilammesta ja etelästä Pikku Kolmpersjärvestä. Kolmpersjärvestä lähtee runsaan kilometrin pituinen laskuoja etelään Kirmusjärveen, jonka korkeustaso on 19,3 metriä Kolmpersjärveä alempi.

Kolmpersjärvi (23.024.1.005) kuuluu Raatinjoen-Myllyojan valuma-alueeseen (23.024), joka on kolmannen jakovaiheen vesistö Karjaanjoen vesistössä (23). Toinen jakovaihe on Lohjanjärven alue (23.02). Se on Raatinjoen-Myllyojan alueen laajin järvi Valkerpyyn ja Kirmusjärven jälkeen. Alueella on viisitoista yli hehtaarin laajuista vakavettä.

## Lähteet
Olaf Winter

**Olaf Winter** (s. 18. heinäkuuta 1973 Neustrelitz) on saksalainen ratameloja ja olympiavoittaja.

Winter edusti Saksaa kaksissa kesäolympialaisissa. Atlantassa 1996 hän kuului Saksan olympiakultaa voittaneeseen joukkueeseen 1&nbsp;000 metrin kajakkinelosessa. Sydneyn olympialaisissa 2000 Winter kilpaili yhdessä Andreas Ihlen kanssa kajakkikaksikon 1&nbsp;000 metrin kilpailussa. Pari sijoittui neljänneksi 0,27 sekunnin erolla pronssia voittaneeseen Unkarin kaksikkoon. Winter saavutti MM-pronssia 1&nbsp;000 metrin kajakkikaksikossa yhdessä Jan Schäferin kanssa Milanossa 1999.

Winter edusti KG Esseniä. Hän on pituudeltaan 189-senttimetrinen ja painaa 88 kilogrammaa.

## Lähteet
Sulhasmies

**Sulhasmies** on Reijo Mäen vuonna 2021 ilmestynyt 32. Vares-dekkari.  

Kirjan aiheita ovat huumeiden maahantuonti, järjestäytynyt rikollisuus ja tv-ohjelmat. Tapahtumapaikkoja ovat Turku, sen lähiöistä Varissuo ja kaupungin ympäristö Littoistenjärven rantamilla.  

Yksityisetsivä Jussi Vares kärsii auto-onnettomuuden jälkeen unettomuudesta, jota yrittää huonolla menestyksellä helpottaa painopeitolla. Vares saa unissa elämänohjeita ja tutkintavinkkejä Kari Tapiolta yrittäessään selvittää, mihin katosi Juliette Binochen näköinen sijoitusneuvoja-salkunhoitaja, jota hän kosi Mantun Grillillä.

Jussi Vares huomaa, että kaksi hänen tuntemaansa naista on murhattu. Naisten yhteys Varekseen kiinnostaa myös poliisia.

## Vastaanotto
Turun Sanomien Matti Komulaisen arvion mukaan Vareksen tutkimuksiin liittymättömät jaksot generoivat kerrontaan elämänmakua ja muistuttavat arjen sattumanvaraisuudesta. Kirjoittaja kommentoi ajankohtaisia aiheita Vareksen ajatuksissa ja Turun kuuluisan ''Uusi Apteekki''-ravintolan asiakkaiden puheissa. Käsiala karttaa poliittista korrektiutta. 

Sulhasmiestä myytiin ilmestymisvuonnaan 16&nbsp;800 kappaletta, ja se oli kuudenneksi myydyin kotimainen kaunokirjallinen teos. 

## Lähteet
Ratamelonnan Euroopan-mestaruuskilpailut 2021

**Ratamelonnan Euroopan-mestaruuskilpailut 2021** järjestettiin 3.–6. kesäkuuta 2021 Poznańissa, Puolassa. Ohjelmassa oli 41 lajia, joista 12 kuului paramelontaan. Mitaleille ylsi 23 maata, joista menestynein oli Unkari yhdeksällä kultamitalilla. Paramelonnassa Ukraina menestyi parhaiten ja voitti neljä kultamitalia.

## Mitalistit
Lähde: 

### Miehet

### Naiset

## Lähteet
Lakou Mizik

**Lakou Mizik** on haitilainen perinnemusiikin yhtye. Steeve Valcourt aloitti sen toiminnan muusikkotovereineen Haitin vuoden 2010 maanjärjestyksen jälkeen kodittomille järjestetyillä ulkoilmakonserteilla. Lakou Mizikin kappaleissa käytetään sekä ranskan kieltä että Haitin kreolia.

Lakou Mizik laajeni kansainvälisen seurannan saavuttaneeksi, taustoiltaan monipuolisten ja eri sukupolviin kuuluvien muusikoiden hankkeeksi. Yhtye on myös eri tyylilajien rajoja ylittävä. Yhtyeen esikoisalbumina julkaistiin *Wa Di Yo*.

## Lähteet
Progressiivinen allianssi

**Progressiivinen allianssi** (, lyh. **PA**) on sosiaalidemokraattisten, demokraattisten ja edistyksellisten poliittisten puolueiden ja yhdistysten kansainväinen yhteistyöjärjestö, joka perustettiin keväällä 2013 Leipzigissa, Saksassa maan sosiaalidemokraattisen puolueen aloitteesta. Allianssi muodostettiin vaihtoehtona Sosialistiselle internationaalille, josta monet ovat sittemmin eronneet ja liittyneet Progressiiviseen allianssiin, jossa on 73 jäsentä ja 28 liitännäiskumppania. Suomen sosialidemokraattinen puolue on allianssin perustajajäsen.

## Lähteet

## Aiheesta muualla

*
Oskar Guido Tapio Aminoff

**Oskar Guido Tapio Aminoff** (10. kesäkuuta 1870 Tuusula – 29. tammikuuta 1948 Helsinki) oli suomalainen virka- ja valtiopäivämies.

Aminoffin vanhemmat olivat Adolf Aminoff ja Elsa Matilda Ruskelin ja puoliso Bertha Anna Elisabeth Cronström. Aminoff oli rautatievirkailija, joka työskenteli valtionrautateiden palveluksessa, muun muassa sähköttäjänä Ryttylässä, konttoristina Hausjärvellä ja Keravalla sekä asematarkastajana Hiirolassa, Haukivuorella, Mellilässä 1918–1930 ja viimeksi Rovaniemellä vuoteen 1938 asti. Aminoff  oli aatelissäädyssä edustaja valtiopäivillä 1904–1905.

## Lähteet
Alexander von Becker

**Alexander von Becker** (4. tammikuuta 1866 Kangasniemi – 4. tammikuuta 1926 Helsinki) oli suomalainen konsuli ja kauppa-asia- ja valtiopäivämies.

Alexander von Beckerin vanhemmat olivat Frans von Becker ja Olga Alexandrovna Olferieva ja puoliso Irma Elisabeth Nybom. Von Becker toimi muun muassa pankkivirkailijana ja Suomen konsulina Lontoossa ja Yhdysvalloissa, samoin kuin ensimmäisenä itsenäisen Suomen kauppa-asiamiehenä ja Suomen Meijeriyhdistyksen asiamiehenä Isossa-Britanniassa. Ylioppilaaksi von Becker tuli Böökin lyseosta 1877 ja opiskeli lakitiedettä, mutta keskeytti opintonsa. Von Becker kuoli 60-vuotissyntymäpäivänään. Hän oli viiden ensimmäisen vainajan joukossa, jotka tuhkattiin Suomessa, Hietaniemen hautausmaan yhteyteen rakennetussa krematoriossa.

Von Becker  oli aatelissäädyssä edustaja valtiopäivillä 1904–1905.

## Lähteet
Artur Edvard von Bonsdorff

**Artur Edvard von Bonsdorff** (23. helmikuuta 1872 Tampere – 30. kesäkuuta 1959 Turku) oli suomalainen lääkäri ja valtiopäivämies.

Von Bonsdorffin vanhemmat olivat piirilääkäri Karl Edvard von Bonsdorff ja Hilda Fredrika Dahl ja puoliso vuodesta 1901 Sophia Wilhelmina (Minna) Lavonius, hovioikeudenneuvos Wilhelm Lavoniuksen tytär. Von Bonsdorff tuli ylioppilaaksi Hämeenlinnan lyseosta 1890, valmistui lääketieteen lisensiaatiksi 1899 ja väitteli lääketieteen ja kiurgian tohtoriksi 1906 aiheesta *Om fractura basis cranii*. Toimittuaan ensin lääkärinä useissa eri sairaaloissa hän oli Turun kunnallissairaalan sisätautiosaston ylilääkäri 1908–1938 ja johtaja 1911–1935. Sotasairaalan ylilääkärinä von Bonsdorff toimi 1940. Hän sai professorin arvon 1952.  

Von Bonsdorff  oli aatelissäädyssä edustaja valtiopäivillä 1904–1905.

## Lähteet
Syvälampi

**Syvälampi** voi tarkoittaa seuraavia:

* Syvälampi, lampi Hartolassa
* Syvälampi, lampi Jyväskylän Nyrölässä
* Syvälampi, järvi Kangasniemellä
* Syvälampi, lampi Keuruulla
* Syvälampi, järvi Kinnulassa
* Syvälampi, lampi Kouvolan Rasissa
* Syvälampi, järvi Lohjalla
* Syvälampi, lampi Luumäellä
* Syvälampi, järvi Mikkelin Mesiäniemessä
* Syvälampi, järvi Mikkelin Otavassa
* Syvälampi, lampi Multialla
* Syvälampi, järvi Siuntiossa
* Syvälampi, järvi Salon Suomusjärvellä
* Syvälampi, lampi Virroilla
* Motelli Syvälampi, Suomusjärven Syvälammella toiminut motelli.
Happi (elokuva)

**Happi** *(Oxygène)* on vuonna 2021 julkaistu ranskankielinen tieteisjännityselokuva, jonka on ohjannut Alexandre Aja. Sen pääosissa nähdään Mélanie Laurent, Mathieu Amalric sekä Malik Zidi. Netflix julkaisi elokuvan 12. toukokuuta 2021.

## Juoni
Nuori nainen (Mélanie Laurent) herää yhtäkkiä syväjäädytyssäiliöstä, eikä hänellä ole aavistustakaan missä hän on, miten päätyi säiliöön, tai kuka hän itse on. Säiliötä valvova tekoäly M.I.L.O. (Mathieu Amalric) vastailee naisen kysymyksiin, mutta ei suostu avaamaan säiliötä ilman siihen vaadittavaa koodia. Nainen yrittää selvittää menneisyytensä salat M.I.L.O:n tarjoamilla johtolangoilla, kuten valokuvilla, videoilla sekä puhelinnumeroilla. Samaan aikaan säiliön jo valmiiksi alhaiset happitasot alenevat hitaasti mutta varmasti. 

## Näyttelijät

## Vastaanotto

*Happi* sai ilmestyessään pääosin myönteiset arvostelut. Elokuvasivusto Rotten Tomatoes ilmoittaa, että 88 prosenttia kriitikoista on arvioinut elokuvan positiivisesti. Sivustolla kehutaan elokuvan onnistuneen klaustrofobista tunnelmaa, Mélanie Laurentin roolisuoritusta sekä Alexandre Ajan ohjausta. 

Elokuvakriitikko Brian Tallerico antoi *Hapelle* kolme ja puoli tähteä neljästä, kehuen Laurentin roolisuoritusta "ällistyttäväksi" ja "yhdeksi vuoden 2021 parhaista näyttelijäsuorituksista". Tallerico tiedostaa elokuvan kumartavan sekä *[[Haudattu (elokuva)|Haudatun]]* (2009) että ''2001:'' ''Avaruusseikkailun'' (1968) suuntaan, pitäen tätä kiinnostavana yhdistelmänä. Hän myös pohtii elokuvassa yhteen kietoutuvien surun ja optimismin heijastelevan sitä, mitä ympäri maailmaa paraikaa koetaan koronaviruspandemian seurauksena.

Elokuvalehti *[[Episodi (lehti)|Episodin]]* kriitikko Jani Svensk antoi puolestaan *Hapelle* kolme tähteä viidestä. Hänen mukaansa elokuvassa nähtävän klaustrofobisen kauhuskenaarion kaltaisia tilanteita "on vuosien saatossa nähty useita, eikä *Happi* erotu joukosta muuten kuin futuristisella tieteismaailmallaan". Svensk kirjoittaa, että keskinkertaisuudestaan huolimatta kyseessä on kuitenkin "tarpeeksi onnistunut kertajännäri, jotta sitä voi suositella lajityypin tai tieteiselokuvien ystäville", ja nostaa elokuvan loppusuoran sen parhaimmaksi osuudeksi.

## Lähteet
Detlef Hofmann

**Detlef Hofmann** (s. 12. marraskuuta 1963 Karlsruhe) on saksalainen ratameloja. Hofmann edusti Saksaa Atlantan kesäolympialaisissa 1996, joissa hän kuului Saksan kultaa voittaneeseen joukkueeseen 1&nbsp;000 metrin kajakkinelosessa. Hofmann saavutti kolme maailmanmestaruutta: kajakkinelosen 500 ja 10&nbsp;000 metrin kilpailuissa Pariisissa 1991 sekä kajakkinelosen 1&nbsp;000 metrillä Duisburgissa 1995. Hänellä on lisäksi kaksi MM-hopeaa Pariisista 1991 ja Duisburgista 1995.

## Lähteet
Satalinnan säätiö

**Satalinnan Säätiö** perustettiin Satakuntatalon rakentamisen alkaessa vuonna 1950. Säätiö omistaa rakennuksen tontteineen ja hoitaa niiden kunnossapidon, toimii vuokranantajana, sekä tukee Satakuntalaisen Osakunnan opiskelijatoimintaa. Säätiön nimi on viittaus Satalinnan keuhkotautiparantolaan, jonka merkittävä osakkeenomistaja Satakuntalainen Osakunta oli.

Säätiön hallituksessa on puheenjohtaja ja kahdeksan jäsentä. Puheenjohtajana toimii Satakuntalaisen Osakunnan inspehtori, joka on Helsingin yliopiston professori. Varapuheenjohtajana toimii osakunnan kuraattori, joka on yleensä vanhempi opiskelija tai vastavalmistunut. Osakunta asettaa säätiön hallitukseen jäsenistä kuraattorin lisäksi kolme henkilöä. Heidät valitaan kahdeksi vuodeksi kerrallaan ja he tuovat hallituksen pöytään osakuntalaisten ja asukkaiden näkökulmaa. Loput neljä asiantuntijajäsentä hallitus valitsee kymmenen vuoden kausille. Myös heillä on yleensä osakuntataustaa.

## Lähteet
Arshad Warsi

**Arshad Warsi** (s. 19. huhtikuuta 1968 Bombay, Maharashtra, Intia) on intialainen näyttelijä ja televisioesiintyjä, joka esiintyy hindinkielisissä elokuvissa. Hän on voittanut useita palkintoja, mukaan lukien yksi Filmfare Awards -palkinto viidestä ehdokkuudesta, ja hänen on huomioitu näytelleen monipuolisissa elokuvagenreissä.

## Filmografia

## Lähteet

## Aiheesta muualla

* 
*
Marilyn Cotlow

**Marilyn Cotlow** (10. tammikuuta 1924 Minneapolis – 26. lokakuuta 2024) oli yhdysvaltalainen oopperalaulaja, äänialaltaan sopraano.

Cotlow varttui Los Angelesissa ja opiskeli Hans Clemensin johdolla. Hän lauloi länsirannikon oopperayhtiöissä ennen muuttamistaan New Yorkiin vuonna 1946. Hän loi Lucyn roolin Gian Carlo Menottin *[[Puhelin (ooppera)|Puhelimessa]]* vuonna 1947 ja tulkitsi Philenen roolin Metropolitan-oopperan *[[Mignon (ooppera)|Mignon]]*-tuotannossa 1948. Lyhyen Euroopan-uran jälkeen Cotlow opetti laulamista Peabody Institutessa. Lisäksi hän toimi opetustehtävissä Michiganin yliopistossa ja Amerikan katolisessa yliopistossa.

Cotlow oli mukana levyttämässä Menottin oopperaa *Puhelin*.

## Lähteet
Norman Cordon

**Norman Cordon** (1904–1964) oli yhdysvaltalainen oopperalaulaja, äänialaltaan bassobaritoni.

Cordon lauloi kolmen vuoden ajan Chicagossa ja kuului sitten vuosina 1936–1945 yhdeksän kauden ajan Metropolitan-oopperan esiintyjistöön. Hän tulkitsi myös San Franciscon oopperassa muiden muassa Giuseppe Verdin, Giacomo Puccinin ja Richard Wagnerin rooleja. Naxos on julkaissut historialliset *[[Lohengrin]]in* ja *[[Rigoletto]]n* äänitykset (1942, 1945), joissa Cordonia kuullaan.

## Lähteet
Dialogi (veistos)

**Dialogi** on Kimmo Pyykön julkinen veistos vuodelta 1990. 125-vuotias Kangasalan kunta tilasi veistoksen Pyyköltä. Veistos on sijainnut Kangasala-talon pihassa vuodesta 2014. Aiemmin se oli Ystävyyden puistossa kirkon lounaispuolella.

Veistos kuvaa Napoleonia ja naispuolista airutta. Teokseen kuuluu kaksi penkkiä, joille katsoja voi istahtaa. 

## Lähteet
Semjon Kirsanov

**Semjon Kirsanov** (1902 Odessa, Venäjä – 1972 Moskova, Neuvostoliitto) oli neuvostoliittolainen runoilija. Hän kirjoitti vallankumouksen aikaan Majakovski-henkisiä agitointirunoja. Muutettuaan Moskovaan hän esiintyi yhdessä Majakovskin kanssa. Häntä arvosteltiin 1930-luvulla formalismista. Hän piti runoilijuutta käsityöläisammattina, mutta myöhemmin hän saattoi kuitenkin käsitellä runoissaan myös yleisinhimillisiä aiheita.

## Suomennetut runot
Kirsanovin runoja on suomeksi antologiassa *Idän ja lännen runot: valikoima Neuvostoliiton ja Amerikan uutta runoa*, suom. ja toim. Markku Lahtela ja Anselm Hollo, Helsinki: Weilin + Göös 1963
* Ja jostakin hän, suom. Markku Lahtela
* Ja lähellä valkoista pöytäliinaa, suom. Markku Lahtela
* Ja minua kiirehtii, suom. Markku Lahtela
* Jäljet hiekassa, suom. Markku Lahtela
* Kirjaimet, suom. Markku Lahtela, myös antologiassa *Yhdeksän sarjaa lyriikkaa*toim. Aarne Salminen, Viljo Tervonen, Helsinki : Weilin + Göös 1969, useita painoksia
* Minä olen valkoinen, rakas, suom. Markku Lahtela ja Anselm Hollo
* Mutta kuin haihtuen, suom. Markku Lahtela
* Mutta minä lähden, suom. Markku Lahtela
* Oi etäisyydet, suom. Markku Lahtela, myös antologiassa *Tämän runon haluaisin kuulla*, 1979 Helsinki: Tammi  (useita painoksia)
* Saavu, suom. Markku Lahtela
* Sinun silmäsi, suom. Markku Lahtela
* Sinun taulusi, suom. Markku Lahtela
* Äkkiä, suom. Markku Lahtela

## Lähteet
Mary Curtis Verna

**Mary Curtis Verna** (myös *Curtis-Verna*; o.s. *Curtis*; 9. toukokuuta 1921 Salem, Massachusetts – 4. joulukuuta 2009) oli yhdysvaltalainen oopperalaulaja, äänialaltaan sopraano.

Curtis Verna opiskeli Hollinsin yliopistossa (Virginia) ja Juilliard Schoolissa ennen muuttamista Italiaan, jossa opiskeli Ettore Vernan johdolla. Vernan kanssa hän solmi myöhemmin ensimmäisen avioliittonsa. Milanon Teatro Liricossa tekemänsä debyytin jälkeen Curtis Verna esiintyi sopraanopääosissa maailman johtavissa oopperataloissa. Hän lauloi muun muassa Münchenissä, Wienissä, Monte Carlossa, Lissabonissa, Barcelonassa, Lontoossa, Buenos Airesissa ja eri puolilla Yhdysvaltoja. Ensimmäisen esiintymisensä Yhdysvalloissa Verna teki vuonna 1952, ja Metropolitan-oopperassa hän lauloi vuosina 1957–1966. Roolien joukossa olivat Aida ja Leonora.

Curtis Verna aloitti Washingtonin yliopiston musiikkikoulun laulun laitoksen johtamisen vuonna 1969. Tästä tehtävästä hän jäi eläkkeelle vuonna 1991. Kuollessaan 88-vuotiaana vuonna 2009 hän oli ollut yli neljänkymmenen vuoden ajan naimisissa Giuseppe Basilen kanssa.

## Lähteet
Windows Server 2019

**Windows Server 2019** on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä. Se tuli markkinoille 2. lokakuuta 2018.

## Julkaisuversiot
Microsoft julkaisee Windows Server 2019:sta kolmea pääversiota: Essentials, Standard ja Datacenter.

## Lähteet
Kristine

**Kristine** on naisen etunimi. Se on Kristina-nimen rinnakkaisasu. Lähtömuotona on latinalainen miehennimi *Christianus*, joka merkitsee kristittyä.

Digi- ja väestötietoviraston mukaan Suomessa on vuoteen 2023 mennessä tilastoitu 859 Kristine-nimistä henkilöä.

## Nimipäivä
Kristinellä on nimipäivä Norjassa 24.&nbsp;heinäkuuta.

## Tunnettuja Kristinejä
* Kristine Bonnevie (1872–1948), norjalainen eläintieteilijä, geneetikko ja professori
* Kristine Duvholt (s. 1974), norjalainen käsipalloilija ja olympiamitalisti
* Kristine Elo (s. 1945), suomalainen lavastaja
* Kristine Frøseth (s. 1996), norjalainen näyttelijä
* Kristine Gjelsten Haugen (s. 1992), norjalainen alppihiihtäjä
* Kristine Jepson (1962–2017), yhdysvaltalainen oopperalaulaja
* Liv Kristine Espenæs Krull (s. 1976), *Liv Kristine*, norjalainen laulaja
* Kristine Lilly (s. 1971), yhdysvaltalainen jalkapalloilija ja olympiavoittaja
* Kristine Lunde-Borgersen (s. 1980), norjalainen käsipalloilija ja olympiavoittaja
* Kristine Minde (s. 1992), norjalainen jalkapalloilija
* Kristine Opolais (s. 1979), latvialainen oopperalaulaja
* Kristine Sa, oik. *Huỳnh Ngọc Nhã Yến* (s. 1982), kanadanvietnamilainen poplaulaja, sanoittaja ja runoilija
* Kristine Stavås Skistad (s. 1999), norjalainen maastohiihtäjä
* Kristine Sutherland (s. 1955), yhdysvaltalainen näyttelijä
* Kristine Vikse (s. 1973), norjalainen muotisuunnittelija

## Lähteet

## Aiheesta muualla
* Etunimien taivutus: Kristine (Kotimaisten kielten keskuksen verkkojulkaisu)
Saarnenjalosoukko

**Saarnenjalosoukko** (*Agrilus planipennis*) on jalokuoriaisten (Buprestidae) heimoon kuuluva kovakuoriaislaji. Aikuinen saarnenjalosoukko on pituudeltaan 8,5–14,0 mm pitkä ja leveydeltään 3,1–3,4 mm leveä. Ulkonäöltään aikuinen saarnenjalosoukko on suurisilmäinen, väriltään metallisen vihreä, ruumis on muodoltaan kapea, selkäpuoli litteä ja vatsapuoli kupera. Lajin toukka on kermanvaalea, litteä, leveä ja jaokkeinen.

Saarnenjalosoukko on alun perin itä-aasialainen laji, joka on levinnyt Pohjois-Amerikkaan ja Moskovan ympäristöön. Pohjois-Amerikassa laji on aiheuttanut mittavia metsätuhoja. Lajia ei toistaiseksi ole esiintynyt Suomessa. Lähin lajihavainto on vuodelta 2020 Pietarista, jonne se on levinnyt todennäköisesti liikenteen, puutavaran tai puuntaimien välityksellä. Saarnenjalosoukko on luokiteltu Suomessa vieraslajiksi ja tarkemmin kasvinterveyslainsäädännössä karanteenituhoojaksi, jotka on luokiteltu vaarallisiksi kasvintuhoojiksi ja löydettäessä niistä on tehtävä ilmoitus Ruokavirastoon. Suomenlinnaan, jossa kasvaa saarnia, on asetettu ansoja lajin torjumiseksi. 

Saarnenjalosoukko elää saarnien rungoilla syöden isäntäpuunsa lehtiä. Lajin naaras munii munat yksitellen kaarnan koloihin, josta toukat kaivautuvat kaarnan alle nilakerrokseen ja kehittyvät rungon sisällä muodostaen mutkittelevia nauhaspagettimaisia toukkakäytäviä koteloituen lopulta rungon sisään puuaineeseen. Saarnenjalosoukon aiheuttama vioitus ilmenee puussa kaarnan halkeiluna, lehtien kellastumisena ja ruskettumisena, oksien kuolemisena ja lisäversoina rungon alaosassa. Saarnenjalosoukko tappaa saarnet hitaasti ja uhkaa saarnensurman ohella saarnien tulevaisuutta Suomessa. 

Isäntäkasvinaan saarnenjalosoukko voi käyttää saarnien (*Fraxinus*) lisäksi ainakin japaninjalopähkinää (*Juglans ailantifolia*), mantšurianjalopähkinää (*Juglans mandshurica*), japaninjalavaa (*Ulmus davidiana*) ja japaninsiipipähkinää (*Pterocarya rhoifolia*).

Saarnenjalosoukon luonnollisiin vihollisiin kuuluu joukko loisia, kuten vainopistiäisiin (Braconidae) kuuluva *[[Atanycolus cappaerti]]*, rengashukkiin (rengaspistiäiset) (*Cerceris*) kuuluva *[[Cerceris fumipennis]]*, hyppykiilupistiäisiin (Encyrtidae) kuuluva *[[Oobius agrili]]*, lattapistiäisiin (Bethylidae) kuuluva *[[Sclerodermus pupariae]]*, vainopistiäisiin (Braconidae) kuuluvat *[[Spathius agrili]]*, *[[Spathius depressithorax]]*, *[[Spathius galinae]]*, *[[Spathius generosus]]* ja *[[Spathius polonicus]]* sekä hentokiilupistiäisiin (Eulophidae) kuuluva *[[Tetrastichus planipennisi]]*.

## Lähteet

## Aiheesta muualla
* Laji.fi: Saarnenjalosoukko (''Agrilus planipennis'')
* Vieraslajit: Saarnenjalosoukko (''Agrilus planipennis'')
* UniProt: Taxonomy – ''Agrilus planipennis'' (Emerald ash borer) (''Agrilus marcopoli'') 
* Iowa State University, Bug Guide: Species ''Agrilus planipennis'' – Emerald Ash Borer 
* Pherobase: Semiochemicals of ''Agrilus planipennis'', the Emerald ash borer 
* Plantwise: Emerald ash borer, ''Agrilus planipennis''
Kultainen Venla 2020

**Kultainen Venla 2020** oli järjestyksessään yhdestoista Kultainen Venla -palkintogaala, jossa jaettiin palkintoja vuoden 2020 parhaille suomalaisille televisio-ohjelmille ja niiden tekijöille. Gaala oli tarkoitus järjestää jo tammikuussa 2021, mutta koronaviruspandemian aiheuttamien rajoitusten vuoksi se järjestettiin vasta 28. toukokuuta 2021. Gaala lähetettiin pääosin suorana Nelosella Angel Filmsin studiolta, osa palkintokategorioista oli jaettu jo aiemmin päivällä ja ne esitettiin insertteinä lähetyksessä. Gaalan juonsi Jaana Pelkonen ja musiikkivieraina olivat Stig, Samuli Putro, Ellinoora sekä Mikael Gabriel.

Eniten palkintoja sai komediasarja *[[Sunnuntailounas]]*, joka palkittiin kolmesti.

Gaalalla oli Nelosella katsojia keskimäärin 435&nbsp;000.

## Voittajat ja ehdokkaat

Voittajat on listattu ensimmäisenä ja merkitty kaksoisristillä ().

### Ohjelmat

### Tekijät

### Yleisöpalkinnot

### Elämäntyöpalkinnot
* Neil Hardwick
* Eija Vilpas

## Lähteet

## Aiheesta muualla
* Kultainenvenla.fi
* Kultainen Venla 2020 -voittajat
* Kultainen Venla 2020 -finalistit